Niuhalan kansakoulu

Niuhalan kansakoulu on suojeltu vanha kansakoulurakennus Vihdin kirkonkylässä. Sen on suunnitellut lohjalainen K. Kronqvist, ja se valmistui 1874 pappilasta erotetuille maille. Se toimi alkuun tyttökouluna, koska kuvernööri oli muistuttanut hyvästä "vaimonkasvatuksesta", mutta jo vuonna 1877 se muuttui "sekakouluksi". Varsinainen kansakoulu lopetettiin 1955, ja sen jälkeen siellä oli eri koulujen toimintoja.Niuhalan vanha kansakoulu, Vihti.fi 

Rakennuksessa oli myös opettajan asunto, ja siellä pidettiin kuntakokouksia 1900-luvun alkupuolella tehdyssä laajennusosassa. Rakennuksen toiseen päähän tuli vuonna 1977 taiteilija Seija Rustholkarhun ateljee, ja kuvanveistäjien Alpo ja Nina Sailon museo avattiin rakennukseen 1978. Rakennus on vuodesta 1987 ollut Vihdin museotoimen käytössä, ja vuonna 1991 tiloissa avattiin museon konservointilaitos. Vihdin museon näyttelyistä rakennuksessa on esillä Evakkonäytely.

 Lähteet 

Luokka:Vihdin oppilaitokset‎
Luokka:Vihdin rakennukset ja rakennelmat
Luokka:Uudenmaan kansakoulut
Luokka:Suomen 1800-luvulla rakennetut rakennukset ja rakennelmat
Luokka:Uudenmaan suojellut rakennukset
Luokka:Vihdin kirkonkylä